Comisia pentru constituționalitate a Senatului a acordat luni aviz favorabil cu majoritatea de voturi proiectul de lege al Guvernului pentru grațierea unor pedepse și a unor măsuri educative privative de libertate, potrivit Agerpres.

De asemenea, Comisia a dat aviz favorabil proiectului de lege pentru completarea Legii nr.254/2013 privind executarea pedepselor și a măsurilor privative de libertate dispuse de organele judiciare în cursul procesului penal.

Potrivit declarațiilor fostului ministru al Justiției, Florin Iordache, proiectul include o sedie de măsuri pentru evitarea hotărârilor pilot ale CEDO, prevedea grațierea unor pedepse, dar “nu vizează violatorii, faptele de corupție, actele cu violență, recidiviștii și pedepsele cu suspendare”.

Citește și: Proiectul de aprobare a OUG 14 intră în ordinea de zi a Senatului. Șeful Comisiei, Șerban Nicolae, răspunde arogant protestatarilor: Vom avea grijă să nu fie adoptat raportul “noaptea ca hoții”